
Miss Runway Bonaire 2022 Michell Emerenciana 


Djasabra anochi a tuma lugá e sertámen di beyesa pa saka ganadó di 2 premio. Ganadó di ámbos premio a resultá 
Michell Emerenciana, El a gana miss Runway Bonaire 2022 i Best Fashon 2022. 


ADIKTONAN MOLESTIOSO 
DEN ANTRIOL 

KRALENDIJK – Na 
un manera simpel, ku un 
diskurso di Japi Oleana, 
tambe un diskurso ku Joa- 
quin Vasquez, eks-pastor di 
Rincon, a tuma despedida 
di Canuta (Nuchi) St. Jago 
djasabra atardi na Misa San 
Luis Bertran. 
Nuchi tabata un persona 
stimá, apresiá i atmirá den 
su bario Rincon. Esaki a 
bini bon na kla su despe- 
dida. Kasi no por imaginá 


Rincon mas sin Nuchi, e 
señora chikitu, e hende 
muhé adulto mas chikitu na 
estatura di Boneiru, kende e 
muri na edat di 84 aña si- 
man pasá. 
Japi Oleana, kende a 
nase i lanta banda di e kas 
na unda Nuchi a biba, a 
konta di e Nuchi ku sem- 
per tabata kla pa yuda. El a 
deskribí tambe kon e hen- 
denan di e bario aki a lanta 
uní ku otro. 


Nuchi, stimá i apresiá 
pa tur hende 

KRALENDIJK 
-- 
Joaquín Vásquez, eks-pas- 
tor den e parokia di Rincon, 
den un mensahe na okashon 
di morto di Canuta Sint 
Jago, lesá durante entiero 
djasabra atardi, a bisa ku 
den e mundu di Dios ku nos 
ta bibando aworakí, Nuchi 
tabata un kriatura bendis- 
honá, privilegiá. “For di dia 
ku Dios a trese Nuchi den 
nos mundu, Dios a drenta 
den kurason di Nuchi. I Nu- 
chi tabata biba den kurason 
di Dios. Esei semper tabata 
Nuchi su mishon. E mes 
tambe tabata konsiente di 
esaki.” 
Vásquez 
a 
pastoriá 
parokia di Rincon den 
añanan ochenta despues di 
e tempu turbulento di pas- 
tor Alcívar. Aki el a siña 


konosé Nuchi i traha hopi 
tambe kuné den trabounan 
di parokia, manera rekou- 
dashon di fondo pa restorá 
misa di Rincon. 
Segun Vásquez, tempu- 
nan di ántes diferente hen- 
de a nase i biba na Rincon. 
Nan mishon tabata hiba di- 
lanti interes pa kresementu 
spiritual den pueblo. Algun 
di e personanan aki, yu di 
Rincon, tabata Sùr Virginia 
Bernabela, Aida Pourier, 
entre otro, i naturalmente 
Canuta St. Jago. 
Vasquez: “Sùr Virginia 
a lanta huntu ku nan Grupo 
di Dama Sagrado Kurason 
i Nuchi a forma parti di e 
grupo aki komo un miem- 
bro fundadó mas aktivo, 
trahando pa engrandesé 
pueblo di Rincon, semb- 


rando simia di amor i rèspèt 
den kada kas di famia. Na 
moda di bisa, Nuchi tabata 
Nuchi, un hende di Nuchi 
su mes hendenan 
Su eksperensia di bida 
tabata un ehèmpel pa nos 
tur.” 
“Dor di un bida di 
orashon Nuchi su grupo ta- 
bata sòru pa hende ku a biba 
den nesesidat i el a kompro- 
ndé masha bon pakiko Dios 
a yam’é na e mundu aki, 
esta pa sirbi hende ku amor 
i siña kombibí ku otro den 
komuidat. Nuchi a praktiká 
e prinsipio di nos parokia: 


union ta hasi forsa”, Joa- 
quin Vasquez a skirbi. 
“Nuchi a kontribuí gran- 
demente pa restorashon di 
Misa di Rincon. Despues 
di a rekordá algu di su bida 
aki, nos kier a bisa Nuchi, 
bo a kumpli ku mishon di 
yunan di Dios. I e simia a 
duna su fruta. Nuchi, a yega 
ora pa Dios bisa bo ‘ta kla’. 
Bo kurason lo sigui bati 
den shelu, serka Sagrado 
Kurason di Hesus.” 
“Nuchi stimá, den skol 
di bida bo a slag ku éksito 
pa drenta na kas di Tata. 
I maske un sintimen- 
tu di tristesa a pone nos 
wowo yena ku awa, nos sa 
ku sintimentu lo bira yen 
di alegria, ora nos bolbe 
reuni huntu na kas eterno, 
den presensia di Señor”, 
Vásquez a bisa. 


Joaquin Vásquez: “Nuchi a slag den skol di bida.” 
Nuchi tabata un kriatura bendishoná 
i privilegiá 

M’a tuma nota ku mi yu mayó 
ei a kuminsá un guera kontra 
abusu di su anterior doño di 
trabou EZ Air. Mi ta laga e mes 
hasi su kos. Liña kòrá den e 
disputa aki ta INHUSTISIA! In- 
hustisia ku gerensia di e kom- 
pania aki a kometé no kontra 
e so, sino kontra mas piloto 
di e kompania aki, ku den ku- 
minsamentu tabata profi lá su 
mes komo masha simpátiko, 
kompania di Boneiru, pero ku 
den realidat ta kompletamente 
otro. Nan a usa Boneiru, mes- 
kos ku BonaireExel/DAE a 
hasi, komo trampolin pa yega 
Kòrsou. 


*** 
Ami sa kon Franklin, primu di 
kasá di e doño di EZAir, a lucha 
pa yuda pone e kompania aki 
riba pia. Den e tiki tempu ku mi 
sa topa kuné den e tempu ei, 
pasobra e tabata asina okupá 
ku yuda e fl amente doño di EZ 
sètòp su kompania, e tabata 
papia hopi entusiasmá tokante 
lantamentu dje kompania aki. 
Pa awe e mesun persona aki 
dal’é un skòp. Pero asina bida 
ta. Na hulandes nan ta bisa ku 
ta “van je vrienden en je fami- 
lie moet je het hebben”. 


*** 
Masha tempu mi no ta atendé 
ku e hendenan aki. E siman 
aki mi ta bai realisá mi último 
biahe ku EZ Air pa Kòrsou. 
Despues mi ta kla ku nan. Pa 
motibunan di prinsipio lo mi no 
bula mas ku nan. Mi ta preferá 
bini ku barku mes si nan mes- 
ter keda pegá na Kòrsou. 


*** 
Danielson a pasa den mes- 
kos. Na sierto momentu e kier 
a bai dilanti, esta bai solisitá 
na Winair, doño di EZAir a 
hasi tur posibel pa strob’é di 
bai tene un kombersashon di 
solisitashon. E tempu ei m’a 
bedei nan tur kiko mi ta pensa 
di nan. Desde e dia ei un tipo 
di ‘guera friu’ a hasi su entrada 
ku mi. 


*** 
Tantu Franklin komo Daniel- 
son a traha na Dividivi Air, na 
unda semper nan a haña bon 
trato. Pues serka hendenan ku 
no ta ni nan famia. Ta p’esei 
mi ta bisa: “Van je familie moet 
het hebben.” Mi ta bai vigilá e 
desaroyonan aki ku wowo di 
falki. Konosiendo Franklin, mi 
sa ku el a dokumentá tur kos 
bon. Mi ta spera ku e por pasa 
nan pa mi.... 
*** 


KRALENDIJK – Tin 
algun drogadikto ku ta bi- 
rando hopi molestioso den 
bario Antriol. Nan ta operá 
spesialmente dilanti di sigur 
tres supermerkado chines a 
lo largu di Kaya Korona. 
Nan ta birando hopi agresi- 
vo últimamente. 
Pa hopi aña kaba tin 
adikto na droga i/òf alkohòl 
ta move den Antriol. Asta 
por bisa ku a kustumbrá ku 
nan, den sentido ku nan a 
bira parti di e imágen diario 
di Antriol. Tanten ku nan 
no ta molestiá hende, tabata 
tolerá nan. 
Último tempu aki sinem- 
bargo e situashon a kumin- 
sá ta sali for di man formal. 
Tin un dje adiktonan aki 
ku ta aserká spesialmente 
hende muhé den forma 
agresivo pidiendo sèn. E 
no ta riska hasié ku hende 
hòmber. 
Reporteronan 
di 


BONERIANO tabata tes- 
tigu di un situashon na un 
supermerkado chines den 
besindario di Misa di Coro- 
moto, kaminda e tipo aki 
tabata impedí un señora ku 
a yega e supermerkado en 
kestion den su outo pa hasi 
kompra. E adikto a bis’é 
di no ta lag’é baha si e no 
dun’é plaka. 
Naturalmente aktitut di 
e adiktonan aki ta hinka 
spantu den hende. E ta kita 
bo trankilidat i siguridat. 
BONERIANO a kom- 
prondé ku gerensia di e 
diferente supermerkadonan 
aki sa yama polis, pero 
parse ku polis no tin interes 
mas den e reklamonan aki. 
Nan no ta bini mes mas. 


KRALENDIJK -- Al- 
rededor di 1.30 or di mar- 
dugá riba djadumingu 11 
di sèptèmber, un aksidente 
ku skuter a tuma lugá na e 
rotònde banda di misa di 
Playa. Konduktor di e skut- 
er a kai. 
Ambulans a transportá 
shofùr di e skuter pa hòspi- 
tal pa tratamentu médiko. 


Vacature Elektricien/onderhoudsman 


The Bellafonte Luxury Ocean Front Hotel 
is op zoek naar 
een allround elektricien/onderhoudsman 
(full-time 40 uur per week). 


Je bent verantwoordelijk voor het dagelijks onderhoud aan 
het hotel, elektrische installaties, airco’s en regulier 
onderhoud. 


Wat verwachten wij van jou? 
*minimaal 5 jaar werkervaring als elektricien/onderhouds- 
man, waarbij kennis van solarinstallaties gewenst is. 
*minimaal een afgeronde MBO-1 opleiding en gediplomeerd 
elektricien. Voorkeur voor iemand met kennis van zonne- 
energie. 


Wat wij je bieden: 
*een prettige werkomgeving in een multicultureel team in 
het mooiste hotel van Bonaire; 
*een salaris passend bij de functie (indicatie 1750-2000 
USD bruto per maand op basis van kennis en ervaring). 


Ben je geïnteresseerd? 
Stuur dan vóór 23 september 2022 je CV en motivatie 
naar CEO de heer Luite Berkenbosch per email: 
ceo@bellafontebonaire.com 


Caribe Nobo B.V. 


ta buska 
- 2 verkoop 
medewerker 


Pa mas inf. tel. 795-3070 


Peña Traha Pa Bo B.V. 


ta buska 
- 1 metselaar 


Pa mas inf. 
tel. 785-3119 


GRADISIMENTU I INVITASHON 


Ruman, prima i demas famia di 
Canuta Arsenia Sint Jago 
mihó konosi komo Nuchi 


kier a gradisi tur ku a kompaña 
nan komo famia na momentu di 
entiero di nan ser keri. 


Ta invitá na dos (2) santu 
sakrifisio di misa 
djarason 14 sèptèmber pa 
7’or anochi i djadumingu 18 sèptèmber pa 10’or di 
mainta na misa San Luis Beltran na Rincon 


Aseptá esaki komo un invitashon personal. 


ADIKTONAN MOLESTIOSO 
DEN ANTRIOL 


Aksidente 
ku 
skuter 

Reﬂ ekshon di siman 
TA TEMPU PA MOVE PADILANTI 
"No rekòrdá e kosnan di antes, ni keda pensa riba kos- 
nan ku a pasa kaba. Mira, Mi ta bai hasi algu nobo, awor 
esaki ta bai sali na kla; boso no ta ripará esei?” Isaias 
43:18-19a(BS) 
Bida ta konsistí di temporadanan. For di den barika di nos 
mama, siguí pa niñes, adolesensia, hubentut, adultes i e 
temporada di ansiano. 
Bida ta karakterisá pa kresementu. Ta klaro ku bo no por 
keda biba komo un beibi, tampoko komo un adolesente o 
hóben. 
Bida ta un siklo, durante kual nos ta biba diferente ekspe- 
rensia. 
E problema ta, ku nos ke hinka tur eksperensia bibá, tantu 
bon i malu den nos maleta di bida i lastra e karga pisá ei 
durante di henter nos bida. 
Naturalmente ku esei lo sofoká nos. 
Kiko mi mester hasi anto? 
1. Aseptá Ku Dios ta bo Kreador, El a traha bo, E so konosé 
bo asina bon. E ta tur kapas i dispuesto pa yuda bo den 
kada temporada di bida. 
2. Rekonosé ku kada eksperensia ta un lès bibá. Lèsnan ku 
ta sleip nos bida i nos karakter. 
3. Siña e lès, mehorá aktitut, pordoná bo mes i pordoná 
otro. 
4. Aseptá ku doló ta parti di bida, importante ta kon bo ta dil 
ku e doló. 
5. Sera kada temporada ku pordon kombiná ku gratitut. 
Pordoná tur ofensa bibá den e periodo ei i ta agradesido pa 
tur e momentonan bon. 
6. Habri Kada Periodo ku goso, espektativa, mihó resolush- 


on i mihó kontakto ku Dios. Miralda Paula-Frans 
Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Elvis Tjin Asjoe i Chon Theodora 
13.00 Aki Boneiru: 
Eysan Shawesh 
14.00 Herensia Korsou: 
Hubert (Ibi) Janzen-Randolph King 
15.00 BAPA: 
Sherman Kook 
16.00 Herensia: 
Philomena Beaumont-Janga 
17.00 Aki Boneiru: 
FMK i Tutti Frutti 
18:00 Herensia: 
Richard Dorothea 
19.30 Puerto Latino: 
Luis Zárraga 


20.00 Herensia: 
Shon Tila i famia Chirino na Cuba 
21.00 Aki Boneiru: 
Kara Kòrá 
22.00 Herensia Korsou: 
Helen Hoyer 
23.00 BAPA: 
Lammert de Jong 


KRALENDIJK – Kali- 
dat di kanalnan di Flamin- 
goTV ta laga hopi di deseá 
último tempu. Imágennan 
ku ta fris, oudio ku no ta 
sinkronisá ku imágen, kanal 
sin oudio, zonido defi si- 
ente ta entre otro kehonan 
ku BONERIANO a risibí 
di abonadonan di Flamin- 
goTV, ku ta riba sistema di 
kabel. 
“No por sigui asina. E 
hendenan aki mes no ta 
mira i tende loke ta pasan- 
do? Nan ta kla pa saka’bo 


afó si bo no paga na tempu. 
Pero nan mes awor? Nan 
tin deber di duna bo ser- 
visio. Komo hende bo por 
komprondé ku un fayo por 
surgi den nan sistema. Pero 
dje weis aki? No por!”, 
un abonado di Flamin- 
goTV a deklará indigná na 
BONERIANO. 
E abonado aki no ta 
e úniko. Mas kliente ta 
reklamá kalidat di kanalnan 
di FlamingoTV. Por ehèm- 
pel tambe hulandes orope- 
onan ku tin FlamingoTV pa 


por sigui notisia i otro pro- 
grama riba e tres kanalnan 
di NPO. Tin di nan a fada i 
bai Telbo, na unda tin asta 
mas kanal hulandes. 
Reportheronan 
di 
BONERIANO 
djasabra 
mainta a djis tira bista riba 
FlamingoTV pa verifi á keho 
di e abonado konserní, pa a 
ripará ku tabatin enbèrdat 
basta kanal afó òf ku pro- 
blema. Parse ku e problema 
mas komun ta ku e imágen- 
nan ta fris. Hopi bes esaki 
ta sosodé ku e kanalnan hu- 


landes (NPO), TeleAruba, 
TeleCuracao i Direct TV. 
Pero djasabra mainta por a 
nota e problema aki serka 
tres kanal merikano tambe, 
kanal 4 (deporte), kanal 14 
CNN (sin oudio), kanal 21 
di fris. 
Mas 
aleu 
djasabra 
mainta imágen di kanal 
16, TeleCuracao, 
tabata 
mal di fris ku un aviso di 
Aqualetra Whatsapp for 
di e anochi anterior, kanal 
23 (BonaireTV) ku algun 
dia sin sinkronisashon bon 
entre imágen i oudio. Asta 
e kanal di kas mes di Fla- 
mingoTV, kanal 24, tabatin 
problema ku zonido djasa- 


bra mainta. Kanalnan 30 pa 
40 tambe tabata afó. 


Reporteronan 
di 


BONERIANO 
na 
algu 
okashon ta kompará Fla- 
mingoTV i di nan kompeti- 
dor TELBO, ku tambe sa 
tin problema ku su kanal- 
nan, pero sigur no den e 
grado di FlamingoTV, ku ta 
mas tantu. 
Ora ku kontrolá por 
ripará ku e problema ma- 
yoria biá no ta sintá na e 
stashon riba e kanalnan. 
Spesialmente 
na 
NPO 
(1,2,3) por nota ku na mo- 
mentu ku tin problema di 
FlamingoTV, na Telbo nan 
ta funshoná normal. 


Abonadonan ta haña ku mester hasi algu 
Kalidat kanalnan di FlamingoTV ta 
laga hopi di deseá 

KRALENDIJK – Rishi 
Silberie no tin dak mas riba 
su kabes. Algu despues di 
6'or di atardi riba djabièrnè 
Polis a risibí notifikashon 
tokante un kas na kandela 


den e área di Seru Grandi. 
Patruyanan ku a yega na e 
sitio a sera e kaminda. 
Personal di brantwer a 
logra paga e kandela, pero e 
kas di palu a kima por kom- 


pletu. No tabatin herido. 
Habitante di e kas aki 
ta e konosido Rishi Silbe- 
rie, alias Rishi Kar’i Apel, 
kende awor no tin un dak 
riba su kabes. 


Vacature Elektricien/onderhoudsman 


The Bellafonte Luxury Ocean Front Hotel 
is op zoek naar 
een allround elektricien/onderhoudsman 
(full-time 40 uur per week). 


Je bent verantwoordelijk voor het dagelijks onderhoud aan 
het hotel, elektrische installaties, airco’s en regulier 
onderhoud. 


Wat verwachten wij van jou? 
*minimaal 5 jaar werkervaring als elektricien/onderhouds- 
man, waarbij kennis van solarinstallaties gewenst is. 
*minimaal een afgeronde MBO-1 opleiding en gediplomeerd 
elektricien. Voorkeur voor iemand met kennis van zonne- 
energie. 


Wat wij je bieden: 
*een prettige werkomgeving in een multicultureel team in 
het mooiste hotel van Bonaire; 
*een salaris passend bij de functie (indicatie 1750-2000 
USD bruto per maand op basis van kennis en ervaring). 


Ben je geïnteresseerd? 
Stuur dan vóór 23 september 2022 je CV en motivatie 
naar CEO de heer Luite Berkenbosch per email: 
ceo@bellafontebonaire.com 


Caribe Nobo B.V. 


ta buska 
- 2 verkoop 
medewerker 


Pa mas inf. tel. 795-3070 


Peña Traha Pa Bo B.V. 


ta buska 
- 1 metselaar 


Pa mas inf. 
tel. 785-3119 


Kas di Rishi a kima kompletu 


PARTISIPASHON 


BonLab N.V. ta partisipá ku entrante 5 sèptèmber 
te ku 30 sèptèmber 2022 tin e siguiente kambionan 
den orario di su ofisina prinsipal na Playa. 


Sentro di prik na Playa ta habri di djaluna pa 
djabierne di 7’or di mainta pa 12’or di merdia 


E filial di Rincon ta mantene su orario, habri 
riba djamars i djawebs di 8’or di mainta pa 10’or 
di mainta. 


Pashèntnan ku pa motibunan médiko no por yega 
un di e filialnan di Bonlab, nos servisio di prikmentu 
na kas riba djarason di 8’or pa 10’or mainta ta 
sigi. Mester yama Bonlab adelantá na 717-8055 
pa traha sita pa prik na kas. 


Entrante 3 òktober 2022 Bonlab NV su orario na e 
sentro di prik na Playa ta habrí bèk 7’or di mainta 
pa 2’or di atardi. 


Nos ta pidi nos diskulpa 
pa kualkier inkombinensia. 


Gerente di Bonlab N.V. 
Drs. Ing. Hose Booi 


VANIDADES B.V. 


ta buska 
- 1 schoonheidspecialist 


-mester tin 2 aña di eksperensia / mester tin 
diploma i mester por duna masashi 


Pa mas inf. tel. 717-5423 


KRALENDIJK – Tin 
un fenómeno na kosta di 
Barcadera ku outoridatnan 
kompetente mester inves- 
tigá i si ta nesesario tuma 
medida. Na algun okashon 
kaba por nota ku awa ku 
ta bashando for di e baran- 
kanan aki. Ta parse ku e 


awa aki, na kantidat grandi, 
ta bini for di bibiendanan 
ku tin riba e baranka. 
Siman pasá djárason den 
oranan di atardi i anochi 
atrobe e fenómeno aki ta- 
bata notabel. Na sigur tres 
diferente punto awa tabata 
basha atrabes di buraku i 


skùr den e barankanan. 
Pregunta esensial ta for 
di unda e awa aki ta bini? 
Na promé bista lo bo kere 
ku ta awa natural, pero no 
tin indikashon ku esei ta e 
kaso. Ta awa ku ta bini for 
di kas riba rant di e baran- 
ka aki. Kisas awa di pisina 
ku nan ta laga kore bai dje 
forma aki. Ta tarea di STI- 
NAPA i gobièrnu pa inves- 
tigá loke ta pasando i, si ta 
nesesario, tuma medida. 


Awa bashando for di baranka 

KRALENDIJK – Bo- 
neiru mes tin su palu di wa- 
yaká, palu di oliba, watike- 
li, huku i brasia. Ta palunan 
ku no tin raisnan desastroso 
manera palu di neem, un 
palu invasivo tresé aki 
añanan pasá pa asina yamá 
hasi nos parke i kuránan 
bunita. Loke e sabínan no 
a tene kuenta kuné ta kon 
desastroso raisnan di e palu 
aki por ta. Den Centrumge- 
bied Kralendijk tambe por 
ripará esaki. 
Den e área aki den pa- 
sado a planta diferente palu 


i mata importá. Solamente 
un palu lokal por mira, esta 
un palu di kalbas. Sobrá ta 
importá, entre kua e temi- 
bel palu di neem. 
Palu di wayaká su rais- 
nan no ta hasi daño. Oliba 
tampoko. Ademas ta palu- 
nan ku semper ta keda 
bèrdè ku nan blachi. Nan tin 
un rais ku ta bai stret abou i 
e otronan no ta kousa daño 
manera esnan di neem, ku 


te asta ta hundi fundeshinan 
di kas. Na vários sitio den 
Centrumgebied Kralendijk 
por nota e daño ku e raisnan 
di palu di neem ta hasi na 
tantu e aseranan di klenku 
komo e kayanan di asfalt. 
Manera kos ta mustra, 
no tin otro alternativa ku di 
kap e palunan aki i planta 
otro, den e kaso aki nos mes 
palunan, ku no ta hasi daño 
asina. 


Raisnan di palu ta bòltu 
klenku i asfalt den Playa 

KRALENDIJK – Na 
okashon di selebrashon di 
su 60 aña di eksistensia si- 
man pasá, Maduro & Curi- 
el’s Bank Bonaire (MCB) a 
hasi kuater donashon, sepa- 
radamente na FFB, ‘The 
Bonaire Bond’, Zorg en 
Welzijn Groep (ZW-Groep) 
i Fundashon Históriko Kul- 
tural Boneriano (FuHiKu- 
Bo). 
Zorg en Welzijn Groep, 
ta un NGO importante ku 
ta kubri sosten i servisio 
sosial, kuido pa grandinan, 
tambe personanan ku pro- 
blema di bista i oido. Gru- 
po di enfoke ta esnan ku un 
limitashon, malesa kroniko 
i nos grandinan. 


Hende grandi 
ZW-Groep ta organisá 
diferente 
seshon, 
algun 
kaminda ta trese kliente i 
famia huntu, pa parti ekspe- 
rensia, konosementu i idea. 
Algun ehempel: Kennis 
Café, siña idioma di seña, 
i workshop den koperashon 
ku Fundashon Alzheimer – 
kon trata demensia. 


Tambenan tin diferente 
aktividat pa nos grandinan, 
manera ‘Luna di Olimpiada 
di Grandinan’, ‘Tata kabes 
di kas’, show di moda i 
hopi mas. Un otro aktividat 
importante ta di perkurá pa 
transporte i alimentashon 
pa diferente kas. 


Hóbennan 
Federashon di Futbol 
Boneriano (FFB) resiente- 
mente a organisá pa di 5 
aña Kopa Lito, un evento 
ku a kuminsá ku masomé- 
nos 250 hóben, i entre tanto 
esaki a krese ku partisi- 
pashon di mas ku 800 mu- 
cha i hóben. 
Importante ta ku e orga- 
nisashon ta akapará hóben- 
nan den tur bario, tambe e 
diferente klup i lidernan, ku 
esaki ta yuda den e proseso 
di edukashon di un komu- 
nidat. 
Pronto lo start ku e kam- 
pionato hubenil, pa asina 
sigui duna oportunidat pa 
nos hóbenan praktiká e de- 
porte rei, e deporte di fut- 
bol. Nan lema ta: 'Through 


developing our youth, we 
lead our nation to victory 
and our citizens to a life- 
long passion for football’. 


Naturalesa 
E aña aki, Tourism Cor- 
poration Bonaire (TCB) a 
selebrá ‘Earth Day’ (Dia di 
Mundu) ku lansamentu di 
‘Bonaire Bond’, un prome- 
sa di destinashon ku ta in- 
vitá bishitantenan pa biaha 
na un manera responsabel i 
pa respetá nos isla. 
Segun ku Boneiru ta 


krese den popularidat, e 
isla ta hasi esfuerso pa anda 
konsientemente ku esei pa 
medio di atraé bishitan- 
tenan for di rònt mundu ku 
ta mes konsiente. 
TCB ademas lo tuma 
kontakto aktivamente ku 
empresanan i habitantenan 
lokal pa djòin e movementu 
i para komo ehèmpel i duna 
bèk na nos isla pa medio di 
konservashon di e refnan 
di koral bunita i vulnerabel 
di Boneiru huntu ku ‘Reef 
Renewal Bonaire Founda- 
tion’. I asina por spera hopi 
mas inistiativa den futuro 
serkano. 
Historia i Kultura: 
Fundashon 
Históriko 
Kultural Boneriano (FuHi- 


KuBo) durante di e último 
30 aňa a dediká inkansable- 
mente na dokumentá, kole- 
ktá i konservá tur loke ku 
tin di aber ku Boneiru su 
patrimonio kultural, natural 
i históriko. Esaki a hiba e 
organisashon na un archivo 
impreshonante di infor- 
mashon, den forma di buki, 
dokumento, imágen, video/ 
oudio i artefakto. 
FuHiKubo ta akreditá 
dor di Unesco, komo un 
organisashon ku ta kon- 
tribuí na dokumentashon i 
salbaguardiá nos partimo- 
nio kultural, dunando nan 
asina rekonosementu inter- 
nashonal pa tur e esfuerso i 
trabou na Boneiru i e otro 
islanan di Karibe Hulandes. 


Donashon pa FFB, ZW-Groep, ‘The Bonaire Bond’ i FuHiKuBo 
MCB generoso ku gruponan 
den komunidat 

ÈKSAMEN VHF BONEIRU 


Agensia di komunikashon di radio ta anunsiá e siguiente èksamen: 


Bo por partisipá na e èksamen riba djárason 12 di oktober 2022. Pa por 
partisipá na e èksamen mester manda un meil pa Agentschap Telecom, 
via e siguiente adrès di meil: bes@agentschaptelecom.nl. Den e meil, 
menshoná e palabra klave “Radio-examens” i menshoná bo nòmber, 
adrès, meil i number di telefòn. Por registrá te ku mas tardá 14 di 
september 2022. 


Nos ke rekordá ku solamente personanan ku tin un sertifikado bálido di 
operadó di radio por operá un instalashon di radio VHF na bordo di boto òf 
stashon di kosta (limitá). 


Kategoria di èksamen 
Gastunan di partisipashon 
Eksamen pa usuario di VHF 
$28,- USD 


Durante e aktividat di Miss Bonaire Organisation dja- 
sabra pasá, aparte di damsitanan riba pasarela, tabatin 
diferente den e sala. Nan no a subi pasarela, sinembargo 
nan ta sigur di nan mes, ku nan tambe tin e talento pa 
subi pasarela. E úniko diferensia serka nan ta, mayoria 
di nan, edat ta hunga un rol. 


Damanan den sala durante 
aktividat di miss Bonaire 

KRALENDIJK--Dja- 
sabra anochi a tuma lugá e 
sertámen di beyesa pa saka 
ganadó di 2 premio. Ga- 
nadó di ámbos premio a re- 
sultá Michell Emerenciana, 


El a gana miss Runway 
Bonaire 2022 i Best Fashon 
2022. 
Miss Bonaire Organisa- 
tion a organisá e sertámen. 
Un tremendo show e ano- 
chi i partisipantenan bunita, 
bon presentá pa e okashon. 
Durante e anochi a presentá 
riba pasarela2 artista in- 
vitá. Netania i Luis Moka, 
ámbos a duna u bon pre- 
sentashon. A presentá tam- 
be e anochi, algun hóben, 
ku bistí di diferente tienda. 
Dance Sensation tambe a 
presentá algun baile, ku a 
kai na agrado di esnan pre- 
sente. 


Miss Runway Bonaire 2022 
Michell Emerenciana 

Entrante promé di sèptèmber ta nesesario pa, 
banda di e protekshon standard pa aktivá tambe 
‘2-FactorAuthenticatie’. 


E ora ei bo no ta usa 1, pero 2 yabi pa habri e kandal 
pa yega na bo kuenta. Si bo a aktivá ‘2-Factor 
Authenticatie’ kaba pa SZW riba MijnCN, e ora ei e ta 
traha outomátikamente pa Belastingdienst tambe. 


MijnCN.nl, fásil, seif i rápido! 


Bo kuenta riba MijnCN protehá na 
diferente manera 


4 dams elegante a kom- 
petí e anochi riba pasarela, 
pa e premio nan menshoná. 
Miss Nikiboko - Michell 
Emerenciana, Miss Playa 
Pabou - Maria Smeins, 


Miss Antriol - Caroline 
Porras i Miss Playa Pariba 
- Ruby Pouchet. Sigur un 
bunita show den su totali- 
dat, loke por a tende hende- 
nan ta komentá. 

KRALENDIJK 
— 
Djabièrnè 8 di sèptèmber, 
a tuma lugá algu históriko, 
loke nan a bisa na e 
okashon. Ta bai krea un 


parke públiko, ku ta karga 
e nòmber SunSet Beach 
Bonaire. Ta un proyekto ku 
BOG ta atendé ya pa hopi 
tempu i awor ta bai bira un 
realidat. Diputado James 
Kroon di infrastruktura i 
Adely Susana-Jansen, di- 
rektora di Bonaire Holding 
Maatschappij a papia di e 
proyekto, situá parti nort di 
Chogogo Resort. 


Rekreo 
Diputado James Kroon a 
bisa ku for di ántes a parti 
e tereno aki pa un área pú- 
bliko, esta pa tur hende por 
hasi uso di dje pa yega kan- 
tu di laman. Mas ku 16 aña 
ta pensa kon pa bai desa- 
royá e área. Gobièrnu huntu 
ku BOG, ta bai desaroy’é. 


“Na Boneiru no tin mu- 
chu kaminda pa rekreá. 
Kaya Grandi tambe ta bai 
den e proseso pa reno- 
bashon, ku e meta pa 
atraé hende. Esei ta loke e 
gobièrnu aki a bin ta hasi pa 
Boneiru”, segun diputado 
Kroon. 
E mandatario a konkluí: 
“ Loke nos ta bai krea aki, 
ta algu bunita sigur. Poko- 
poko ta alsa e nivel di bida 
di e boneriano. Durante e 
4 aña ku a pasa, e dos par- 
tidonan ku ta na mando, a 
kana ku proyektonan gran- 
di pa e isla. 


Orguyo 
Direktor 
di 
Bonaire 
Holding 
Maatschappij 
(BHM), 
Adely 
Susana- 
Janga, a bisa ku ta ku hopi 
orguyo e ta presentá e 
proyekto aki. Un proyekto 
úniko pa e área. E idea ta, 
pa e sitio keda pa públiko, 
meskos ku dilanti di hotèl- 
nan tambe ta pa públiko. 
John Soliano, anterior 
direktor di BHM, a inisiá e 
proyekto i debí na kebrante 
di salú, e no por tabata pre- 
sente. 
Adely Susana: “Kon- 
strukshon kantu di laman 
tin su retonan. Nos a reuní 
ku diferente instansia, en- 
tre otro Stinapa. Mas ku 10 
petishon mester a entregá, 
pa e proyekto por a bira un 
realidat. Spera e bira mas 
fásil den futuro, momentu 
mester atendé pa tipo di 
proyekto, manera esaki.” 


Fasilidat 
E direktor di BHM a in- 


diká ku por práktika fitness, 
tin sitio pa muchanan hun- 
ga, fasilidat pa bebe i kome 
algu. Tambe a kòrda riba 
esnan di edat avansá. Ta bai 
tin kontrol di kámara pa e 
parti di seguridat i mas. Ta 
bai usa santu tambe riba e 
tereno i a hasi e proseso ku 
mester a hasi pa tur kos bai 
segun regla. 
BWM ta bai hasi dife- 
rente trabou huntu ku mas 
kompania. Masoménos 10 
luna mester pa e parke ta 
kla. 
Despues a presentá pa 
medio di oudiovisual, kon 
e área lo bira. Luis Moka, 
a presentá e komienso di e 
video kantando. 


A desvelá e bòrchi na 
entrada di e tereno i diputa- 
do James Kroon a hasi e 
parti di ‘groundbreaking’. 
Despues grupo ESO a pre- 
sentá, e artista Moka, tabata 
invitá serka nan. 


Parke SunSet Beach Bonaire 
ta bai bira realidat 

KRALENDIJK—Re- 
sientemente 
un 
grupo 
di empleado di Zorg en 
Jeugd Caribisch Neder- 
land (ZJCN), a biaha pa 
Aruba. Ta trata di un biahe 
di trabou. Un reportero di 
BONERIANO, a pasa e 
buelo huntu ku nan i ta bon 
pa informá, ku e servisio 
ya ta hopi bon i ta bai bira 
mihó. Nan a bai pa algun 
tarea, ku e meta pa me- 
horashon di e servisio, pa 
pashènt ku ta bai den ekste- 
rior pa tratamentu médiko, 
den e kaso aki na Aruba. E 
buelo riba e dia tabata bon, 
na e ora manera a palabrá, 


pasa via Kòrsou i finalisá 
na Aruba. Aya na Aruba 
e pashèntnan ta pasa via 
General Aviation Terminal 
i sigui pa hospital. 


Na e terminal, e pashènt 
ta haña kos pa kome i bebe 
pa wanta stoma. Despues ta 
sigui ku bus, direkshon hos- 
pital. No ta kla. Na hospital, 
e pashènt ta haña pan i algu 
kayente pa keinta stoma. 
Pa korona obra, e pashènt 
ku ta den posishon ku e por 
kana, tin posibilidat pa e 
dal un buèlta na Aruba. Nan 
ta ofresé e persona pa e bai 
na sentro di siudat i servi- 


sio di regreso na hospital di 
Aruba. Esaki dependé kada 
persona nan sita na hospi- 
tal. E servisio ta bou di guia 
di Juni, i ta bon pa bisa, tur 
kos ta bon hinka den otro. 
Bon bisá, no tin nada pa 
keha. Loke ta menshoná, ta 
e servisio aktual, momentu 
un persona ta bai Aruba pa 
tratamentu médiko pa un 
dia. Loke hendenan a bisa 
durante e dia: “Servisio ta 
tremendo.” 
Riba potrèt, esnan ku a 
bai kuné buelo di EZ Air, 
Buelo 600 resientemente. 


Tim di ZJCN a biaha 
pa Aruba 

kastigá nos, sino pa hiba nos 
kas. 


E evangelio di awe ta kon- 
ta nos di e alegria di bolbe- 
mentu na Dios. Señor ta pre- 
sentá nos dos ehèmpel. Esun 
ta di e wardador ku t’asina 
felis ora ku e haña un karné 
pèrdí. 


E otro ta di un muhé ku ta 
kuminsá grita di alegria paso- 
bra el a haña un moneda ku el 
a pèrdè. E alegria di e ward- 
adó i di e muhé ei ta bisa nos 
algu di e alegria di Dios ora nos 
ta bolbe serka djE. Tur ser hu- 
mano ta pa Dios algu di hopi 
balor ku E ta apresiá di sumo 
grado. E Salbador ta bini pa 
buska loke tabata pèrdí, i ora 
E haña nos, E ta proklamá di- 
lanti tur hende e bon notisia di 
salbashon. Kristianismo ta e 
religion di alegria i di bolbemen- 
tu. 


Hopi famia na Estádos Uní- 
dos a sufri e eksperensia do- 
loroso di un yu hòmber ku a dis- 
parsé den e guera di Vietnam. 
Pero tabatin algun ku a sobre- 
bibí i, kontra tur speransa, a 


DI BINTIKUATER DJADUMINGU SIKLO C 


Promé Lektura 
: Eksodo 32, 7-11. 13-14 
Salmo 
: Salmo 51, 1-2. 10-11. 15. 17 
Di dos Lektura 
: Timoteo 1, 12-17 
Evangelio 
: Lukas 15, 1-10 


Nos tur ta kòrda den nos 
bida algun momento di gran 
alegria den kua nos ta haña 
algu ku nos a pèrdè. E mucha 
ku ta haña un ko’i hunga pèrdí 
ta e persona mas felis di mun- 
du. Un mucha chikí ta sali bai 
riba kaya probechando di e 
deskuido di e mama. Tin hopi 
hende i outo. E mucha no ta 
aparesé na ningun parti. Nos ta 


spanta, nos ta desesperá. Nos 
ta bati na porta di bisiña i 
konosínan, nos ta yama po- 
lis. Ora ku porfin nos a hañ’é, 
ta manera nos a kuminsá biba 
di nobo. Nos ta sinti nos mes 
aliviá i felis. Hesus ta bisa nos 
den lenguahe popular ku algu 
asina ta pasa ku Dios, nos 
Tata, ora e bolbe haña nos. E 
ta buska nos ku ansha, no pa 


bolbe kas sano. Goso di e 
famia mester tabata masha 
grandi, pasobra nan tabatini’é 
pa morto i e tabata bibu ku 
nan. Hesus ta bisa nos: algu 
asina ta e alegria di bolbe ser- 
ka Dios. Kisas un di e ekspe- 
rensianan ku mas por indiká 
nos esaki ta e idea di e re- 
konsiliashon. Dos hende ta 
stima otro, pero nan a haña 
problema. Tur dos ta sufri, 
por ta nan ta pèrdè apetit i 
soño. Riba un dia nan ta hasi 
bon i mundu ta kuminsá di 
nobo pa nan dos. E pas i ale- 
gria ku nan ta sinti ta un refle- 
ho di Dios ku ta pordoná i ta 
stima. Hopi bia nos ta sinti nos 
mes kulpabel di algu i e sinti- 
mentu aki ta tormentá nos in- 
ternamente. Ora nos skucha 
un palabra di pordon i di kom- 
prenshon, nos ta aliviá i nos ta 
sinti pas. Esaki a pasa ku esnan 
ku a sigui Señor. Un pekador, 
yamá Magdalena, a skucha 
Hesus bisa: bo pikánan a ser 
pordoná i tabata manera un 
seru a kita for di riba su kabes. 
Hendenan tabatin ansha pa 
skucha Señor, pasobra E a 
trese palabra ku a lanta e spir- 
itu i duna speransa. Hòmber i 
muhé di tur tempu, tambe di 
awe, tin nesesidat di un per- 
sona ku ta trese alegria i pas 
pa e spiritu. Fe nos ta duna 
nos e outor di speransa,di 
Dios ku ta Tata. 


Un rasgo interesante di e 
pasashi evangéliko ta esaki: 
tantu e wardadó komo e 
muhé no por resistí e tentas- 
hon pa kompartí nan goso ku 
otronan. Nan ta yama nan 
amigu i bisiñanan pa konta 
nan: nos a haña loke nos a 
pèrdè. Ta un fenómeno mashá 
normal. Ora nos a gusta un 
pelíkula hopi, nos mester 
kont’é na amigunan. Ora nos 
ta kontentu, nos ta ekspres’é 


riba kara i ku palabra. Alegria 
ta kontagioso. Un bia un siegu 
di nasementu a ser kurá pa He- 
sus; ora El a habri su wowo, e 
tabata grita pa hinter mundu: 
mi ta mira, mi ta mira. Un paralí- 
tiko di hopi aña a ser kurá na 
su pianan; el a kuminsá bula na 
laria di hubilo, gritando: mi por 
kana. E promé kristiannan a sin- 
ti nan mes asina dichoso ku nan 
fe nobo ku nan a kuminsá kon- 
ta tur hende ku algu maravioso 
tabata pasando ku nan. Hopi 
pagano, ora a mira nan, tambe 
a bira kristian. Pasobra kris- 
tianismo ta ser transmití pa me- 
dio di kontagio. Ningun hende 
lo tabata entusiasmá pa ta kris- 
tian si nan lo a mira kristiannan 
fadá den nan fe. Nos generas- 
hon ta siña prinsipalmente di 
loke nos ta mira. Programanan 
di televishon ta remplasando 
buki hopi. Mirando nos ta siña. 
Ta p’esei Hesukristu a bisa den 
e evangelio ku nos mester ta lus. 
Asina otronan ta mira i ta siña. 
Awendia, den un generashon di 
ansha, nos komo kristiannan tin 
obligashon di manifestá alegria 
di un fe bibá. Hopi hende no sa 
di lesa otro kos ku e ehèmpel 
di bida di otronan. Awe hopi ta 
lesa Beibel, pa deskubrí Dios. 
Otronan no ta lesa Beibel, pero 
ta mira nos: kisas nos ta e Úni- 
ko Beibel pa nan. 


Awe nos ta reuní pa selebrá 
eukaristia ku goso. Misa ta, 
promé ku tur kos, un selebras- 
hon. Nos a ser salbá pa medio 
di Señor Hesus. Nos ta perte- 
nesé na un komunidat di ruman 
i nos tin un Tata den komun, ku 
ta Dios. E reunion dominikal ta 
aserká nos mas na speransa. 


Ku e sakrifisio aki yuda nos 
pa deskubrí un sentido den nos 
bida diario i duna nos entusias- 
mo interior di ta pa otro, un 
señal bibu di e alegria kristian.. 


Kor Orfeon Allegro ku mainta di sòpi na Klup 
Parokial Santa Famia 


Esaki ta tuma lugá manan djadumingu 11 di sèptèmber 2022 for di 10or di mainta pa 2or 
di Mèrdia na Klup Parokial Santa. Famia . Esaki ta un Fundraising pa yuda kontinuashon 
di e programanan Koral anual di Kor Orfeon Allegro. Por haña karchi serka miembronan 
di Orfeon Allegro i na porta na balor di Fls. 15,- 


No keda sin hasi orashon... 


· 
Sin orashon, nunka nos lo tin mihó saserdotenan. 
· 
Sin orashon, ta masha difísil toka e kurason humano i 
ta imposibel hasié un bon permanente. 
· 
Sin orashon, pas lo ta únikamente negosiashon frágil: 
puro pakto di interesnan. 
· 
Sin orashon, Beibel ta un buki seyá, maske bo 
habrié mil bia. 
· 
Sin orashon, fe ta imaginashon; speransa ta simpel 
ilushon; i amor, engaño mashá duru mes. 
· 
Sin orashon, sakramentonan ta ritonan bashí. 
· 
Sin orashon, Iglesia ta keda redusí na un ONG. 
· 
Sin orashon, silensio ta bashí i e palabra ta steril. 
· 
Sin orashon, Hesukristu ta un prisionero di pasado. 
· 
Sin orashon, ni sikiera lo bo konosé loke bo ta 
pèrdiendo dor di no ta resa. 

Tonchi, ata mi a mira Sunset 
ta bin bèk, òf ta kos robes? 
Awèl si, segun ami nunka solo no a 
stòp di baha. 


+ 
POLÍTIKA – POLITIKERIA 


Nos ke introdusí den 
e rúbrika aki awe dos 
kolaborador. Boso mes 
ta komprondé ku nos no 
por ta tur kaminda. P’esei 
awe nos ta presentá Bu- 
chi ku Chichi. Nan lo spi- 
oná pa nos den e luna- 
nan benidero den arena 
polítiko. Nan lo ta invisi- 
bel i inskuchabel, pero 
nan sí ta mira, skucha i 
asta hole. Tene kuenta 
i kuidou (1) ku nan. Ora 
boso kere ku nan no t’ei, 
nan t’ei i ta trese pa nos. 


*** 
Polítika ta i mester 
keda algu serio. Bo mes- 
ter pone hende serio riba 
lista. No hende charla- 
tan, bandidu, sin rèspèt, 
ònbeskòp, sigur no alko- 
holista i kisas asta adik- 
to na droga. Votadónan 
mester sera porta pa e 
tiponan ei. I tira e yabi afó 
tambe. Nan purba buska 
nan suerte na otro lugá, 
no na kabes di gober- 
nashon di e isla aki. 


*** 
Bisa kiko ku bo ke di 
nan, pero nunka nos a 
mira 
Hennyson 
Thiel- 
man, Elvis Tjin Asjoe, 
James 
Kroon, 
Robby 
Beukenboom, Erik Soli- 
ana, Edsel Cecilia, Edi- 
son Ellis, Rudy Ellis, Bro- 


ertje Janga i algun di nos 
otro polítikonan burachi 
ta kana hasi payasada, 
pone hende su kara na 
bèrgwensa dilanti bishi- 
tante i nos mes hende- 
nan. Laga hende kere ku 
ta ‘jolly’ nan ta, pero en 
realidat ta stòmburachi 
nan ta. Menshoná nòm- 
ber i nos ta bai pidi Win 
Gagu pa dal un flùit. 


*** 
Por kuminsá sinti holó 
di 
kampaña 
elektoral. 
Tambe holó di asfalt, ku ta 
lora i kore manera riu. Ata 
djabièrnè ei a inisiá ofisi- 
almente ku konstrukshon 
di Parke SunSet Beach 
Bonaire. 
Un 
proyekto 


pa pueblo, un playa na 
unda habitantenan di e 
isla por rekreá na laman. 
Kasi niun partido a pensa 
riba pueblo durante nan 
gobernashon ora ta trata 
rekreo na laman. Awor e 
ta sosodiendo. 


*** 
A kuminsá ku un plan 
pa desaroyá Bachelors 
Beach, loke a provoká 
reakshon di algun hen- 
de riku di Belnem. Asina 
ta.... Ora ta trata di e hen- 
de di pueblo, kasi sem- 
per e ta kai chikí. For di 
kualké skina ta sali hen- 
de riku pa reklamá. Hen- 
de ku ta sinti nan tranki- 
lidat i privasidat menasá. 
Ta parse ku nan so tin 
derecho. E hòmber chikí 
no por tin privilegio. 


*** 
Buchi ta bisa: “Marka 
nos palabra! Un dje dian- 
an benidero aki lo sali un 
òf mas hende pa reklamá 
asta e proyekto aki. Nos 
a move sufisiente den e 
sírkulo polítiko pa sa kon 
e kosnan aki ta bai. Polí- 
tikonan ta sabí. Nan ta 
laga nan hendenan bai 
tira kos den laria pa asina 
nan sinti kon e reakshon- 
nan ta. Nan mes no ta 
riska kore ataká proyek- 
tonan asina fásil, paso- 


bra e por traha kontra 
nan mes. Den e proyekto 
di Parke SunSet Beach 
aki sigur lo bini reakshon 
kontra! Esun ku hasié 
sinembargo 
ta 
kontra 
pueblo!” 


*** 
Polítikonan ta ‘druk 
bezig’ buskando kandi- 
dato pa subi lista pa elek- 
shon benidero. Chichi 
a señalá Daisy ta move 
den Nort di Saliña pisá 
e dianan ku a pasa. E tin 
rais den e bario aki. Boso 
mes sa, den tempu di 
kampaña polítikonan tin 
rais den tur bario. Elvis 
tambe tin rais den Nort di 
Saliña, James tin rais den 
Rincon i Nikiboko. Clark 
tin un tiki rais den Antriol 
Pariba, pero su raisnan 
prinsipal ta den Playa i 


asta na Líbano. Elvis tin 
ademas rais na Sürnam, 
fo’i unda su tata ta bini. 


*** 
Den pitu nos a tende 
ku e siman aki lo bini kam- 
bio den Konseho Insular. 
Debí na salú Edison Ellis 
ta sali pa laga Cyril Vro- 
lijk drenta. Kier men un 
‘vrolijke gezicht’ nobo den 
Konseho Insular. 


*** 
Papiando di Ellis, den 
fin di siman Rudy El- 
lis, Ruman òf Famia, a 
kumpli 80 aña. 
Edat respetá. Pabien 
di Buchi ku Chichi pa Ru- 
man i di mes nos parti 
tambe. 
Ruman 
tabata 
fundadó i hopi aña lider di 
UPB. 
*** 


Polítiko di mil kam- 
paña Ruman a kumpli 
80 aña. 


Den polítika bo ta siña tur kos. Na Aruba nan lo 
bisa: “Asta chubatu diputado por kore.” 

ORANJESTAD – Un 
dama tras di stuur di un 
Tucson a nota cu un di e 
ocupantenan den su auto a 
cuminsa haci straño. Esaki 
a sosode net pazuid di e ro- 
tonde Tanki Leendert. Me- 
sora e dama tras di stuur a 
lora stacio[1]na e auto den 
e parkinglot di Acropolis 
Plaza y a yama 911. 
Hopi lihe polis a yega na 
e sitio y a baha e homber 
for di auto y a cuminsa 
duna e homber CPR. Se- 


gun e señora cu tabata tras 
di stuur, e homber tabata 
tin algun dia ta sinti malo y 
awe a bay dokter. Un rato 
prome e la bisa e dama cu 
e ta sintiendo poco miho, 
pero lamentablemente tog a 
haya un ataca. 
Dos ambulance a yega 
na e sitio y e paramedi- 
conan a sigui cu e CPR, 
na momento cu nan a haya 
un reaccion di parti di e 
homber, nan a prepar'e y cu 
hopi urgencia e la wordo 


transporta pa hospital. Polis 
a habri caminda pa e ambu- 
lance por a yega hopi lihe 
hospital. 
E homber ta un per- 
sona di edad cu no tin 


famia directo na Aruba. E 
dama chauffeur y su famia 
ta mescos cu su famia na 
Aruba. Den e auto tabata 
tin e dos yiunan chikito di e 
dama chauffeur. 


E dos muchanan a span- 
ta masha hopi mes, nan ta- 
bata yorando incontrolabel. 
Slachtofferhulp a wordo 
pidi pa e dama chauffeur y 
su dos yiunan. 


ORANJESTAD - Prome 
Minister Evelyn Wever- 
Croes durante e reunion 
publico den Parlamento pa 
trata e Nota di Fin di Aña 
2022 (Najaarsnota 2022), 
contestando 
preguntanan 
haci tocante e MFA-nan, a 
duna un splicacion di esaki- 
nan y e status di MFA San 
Nicolas, dicon San Nicolas 


nunca a haya su MFA, pero 
tambe dicon no ta dunanan- 
do e mesun servicio na e 
Hulpbestuurskantoor 
San 
Nicolas, compara cu por 
ehempel na Censo. 


Kico a bay fout? 
Den e proyecto aki, dife- 
rente cos a bay fout, e gobi- 
erno e tempo ey a bisa cu lo 


construi 5 MFA y cu mester 
bay paga 3.3 miyon ﬂ orin 
pa aña na huur pa e 5 edi- 
fi cionan aki. Prome Mini- 
ster a splica cu como oposi- 
cion e tempo ey a haci hopi 
pregunta den Parlamento, 
pero niun a wordo contesta. 
Sinembargo e Parlamenta- 
rionan a fi rma y e MFA-nan 
a bin. E placa a wordo poni 


Anciano a haya ataca den auto na 
Tanki Leendert 


ORANJESTAD -- Dia- 
huebs anochi a sosode un 
caso fastioso, momento cu 
automobilistanan ariba ca- 
minda di Tanki Leendert 
tawata topa un muhe sin 
paña canando memey di 
caminda. Varios persona 
mesora a cuminsa na avisa 


polis, fuera di ta crea un 
peliger grandi pa su mes ta 
algo cu ningun hende kier 
pasa aden. 
Polis cu aparentemente 
sa caba di e persona mesora 
a actua y varios unidad a 
move cu urgencia unda e la 
wordo mira. Dilanti di un 


sitio nocturno tawata parse 
cu algun persona a wanta e 
dama patras di un auto, evi- 
tando pa tur hende por mira 
e dama sunu. 
Mientrastanto transport- 
wagen a sali pa busk’e y 
hibe mesora direccion Hos- 
pital, unda cu e lo mester 
ricibi ayudo. Durante cu a 
bay pa transporte esaki no 
a bay facil, debi cu un can- 
ti[1]dad di agente mester a 
yuda carg’e pa lante y pone 
den e vehiculo. Por a tende 
e dama grita nomber di Je- 
hova y Jesus. 


Muhe sin paña na curpa 
memey di caminda 


Huur a subi for di 36 mil ﬂ orin 
pa 3.3 miyon ﬂ orin pa aña 


disponibel pa ehecusion di 
e proyecto aki, pero manera 
pueblo por a mira, ta pa- 
gando actualmente pa 5 e- 
difcio pero a haya 4. Noord, 
Paradera, Santa Cruz y Sa- 
vaneta, pero despues placa 
a caba, pues San Nicolas no 
a haya. 
Remarcabel ta cu antes 
tabata paga 36 mil ﬂ orin pa 
aña pa tur hulpbestuurskan- 
toor na Aruba, varios tabata 
propiedad di Gobierno y 
otronan tabata huur. Awor- 
aki ta pagando 3.3 miyon 
ﬂ orin pa aña, faltando esun 
na San Nicolas. Esaki ta un 
aumento di 9000%. 


Situacion actual 
Lamentablemente e situ- 
acion ey a pone cu tin un 
problema grandi, pasobra e 
hulpbestuurskantoor na San 
Nicolas mester wordo reno- 
ba. Actualmente no por ni 
duna servicio di cahera di 
impuesto mas, consecuent- 
emente nan a sali y bay den 
e edifi cio di Postkantoor pa 
motibo cu e edifi cio no ta 
adecua. Hulpbestuurskan- 
toor ta den e edifi cio ainda 
pero no pa mucho tempo 
mas. 


Tin un poco tempo caba 
trahando riba un plan pa in- 
verti den e edifi cio. E idea 
ta pa percura pa remodela e 
edifi cio y amplia e servicio- 
nan, pero esaki lo conduci 
na aumento di huur. AIB 
ta disponibel pa fi nancia e 
proyetco, pero como cu lo 
mester bay paga mas huur 
lo mester bin Parlamento 
pa aprobacion, Prome Mi- 
nister Wever-Croes a spli- 
ca. Actualmente Ta ward- 
ando riba e fi nalisacion di 
e proceso aki pa tine riba 
papel pa presenta na Parla- 
mento cu ne. 
Finalisando Prome Mi- 
nister a bisa, e intencion 
ta pa inverti den e edifi - 
cio pone funciona optimal 
y cu e caha di DIMP por 
duna servicio bek eynan. 
Despues lo trata e dife- 
rente servicionan di Censo, 
kier trece un loket di Di- 
mas (tin cu regla esaki cu 
Minister Glenbert Croes) 
y un presencia mas estable 
di Directie Sociale Zaken 
(mester caba di regla esaki 
cu Minister Rocco Tjon). 
Di e forma aki ta aumenta e 
servicionan cu ta duna na e 
pueblo di San Nicolas. 

ORANJESTAD -- Dia- 
huebs den oranan di atardi 
por a mira varios unidad 
di polis y tambe di brand- 
weer ariba Avenida Milo 
Croes, nan tawata ba- 
yendo direccion Huis van 
Bewaring. 
Den oranan di diahuebs 
alarma a wordo bati pa un 
candela den e ex prison di 
Aruba. 
Eynan actualmente ta 
tene personanan indocu- 
menta pendiente nan de- 
portacion. 
Den un statement cor- 
tico Vocero di Polis Sr. 
Lito Laclé a bisa cu un 


corchon lo tawata na can- 
dela. E corchon tawata 
den un cel y danki Dios e 
la wordo controla. 
Na e sitio tawatin vari- 
os unidad di polis y tambe 
di Brandweer. Na ultimo 
a presenta un ambulance 
cu a staciona pafo y por 
a mira e Paramediconan 
cana bay paden, unda cu 
a controla un detenido cu 
a inhala poco huma debi 
cu e tawata cerca of den e 
cel. Ta mustra den direc- 
cion di algo intencional, 
debi cu un corchon su so 
no ta cende candela. 


ORANJESTAD -- Dia- 
bierna 9 di September 
mainta, hunto cu su colega 
Minister Ursell Arends, 
Prome 
Minister 
Evelyn 
Wever-Croes a reuni cu 
Directie Luchtvaart Aruba 
(DLA). Director Aviacion 


Civil Aruba señor Edwin 
Kelly tawata presente den e 
reunion. Durante e bishita, 
e mandatarionan a haya 
splicacion na unda cu a 
pasa den tur e sistemanan di 
aviacion na Aruba pa haya 
un bista con bon ta prepara 


pa un audit den futuro. Ta 
un gran honor pa Aruba cu 
e ekipo cu a bin pa e assess- 
ment na Aruba ta un ekipo 
di expertonan den tereno 
di aviacion cu ta completa- 
mente un ‘all female team’ 
for di Corsou, Honduras y 


Mexico. 
“Awe mainta mi tabata 
tin e honor di topa e ekipo 
di damas aki y combersa cu 
nan, Nan a splica nos con 
ta bayendo cu e assessment 
y nan a informa cu nan ta 
hopi orguyoso di kico tur 
Aruba tin in place. Claro tin 
cosnan cu mester mehora 
pa asina garantisa mas ai- 
nda e siguridad di aviacion 
pero nan ta contento y sa- 
tisfecho pa loke nan ta mira 
aworaki”, Prome Minister a 
duna di conoce. 
Prome Minister a expre- 
sa cu Gobierno di Aruba, 
no solamente den nomber 
di Minister Ursell Arends 
cu ta encarga cu transporte, 


pero henter Conseho di 
Minister a duna e compro- 
miso cu lo sostene Direc- 
tie Luchtvaart Aruba den 
e assessment aki pa asina 
garantisa e siguridad den 
aviacion. 
“Mi ta gradici e eki- 
po tremendo di Directie 
Luchtvaart Aruba tambe 
cu tin varios profesional 
femenino pa tur e trabou 
cu nan ta haciendo. Tabata 
bunita pa papia cu e grupo 
di profesional aki cu ta ki- 
brando barera. Hende muhe 
cu ta kibrando barera den 
tur sector y posicion pa asi- 
na crea un miho mundo”, 
Prome 
Minister 
Evelyn 
Wever-Croes a expresa. 


Un “All female team” ta na Aruba pa un assesment 
Prome Minister y Minister Arends 
ta reuni cu Directie Luchtvaart 


ORANJESTAD -- Di- 
aranson, 7 di september, 
Minister Ursell Arends a 
reuni cu diferente criador 
di bestia na Aruba. 
Durante 
e 
encuentro 
aki e criadornan a vocifera 
nan preocupacionnan unda 
a toca diferente topico 
manera cachonan riba caya 
cu ta ataca nan bestianan, 
problema di hortamento di 
bestianan, manera cabrito y 
con pa haci entre otro regi- 
stracion na DLVV mas facil 
y accesibel. 


“Nos ta contento di por 
a sinta awe cu e criadornan 
di bestia na Aruba”, Mi- 
nister Arends a cuminsa ta 
bisa, “Ta gradici nan tambe 
pa organisa nan mes pa 
trece nan preocupacionnan 
dilanti cual ta duna nos un 
bista di kico e problemanan 
cu nan ta enfrenta ta y tam- 
be pa wak unda por brinda 
cooperacion. 
Como ministerio sigur 
nos lo bai haci nos maximo 
esfuerso pa bin cu solucion 
nan concreto pa e sector aki 


cu ta aporta na siguridad di 
cuminda na Aruba." 
A palabra cu lo sigui re- 
uni cu e grupo y atende cu e 
preocupacionnan den coor- 
dinacion cu DLVV (Santa 
Rosa) pa yuda trece solu- 
cionnan structural. 
Ministerio di Naturalesa 
ta aplaudi tur criador y cu- 
nukero cu ta aporta na Aru- 
ba su sector primario y nos 
comunidad henter, pues ta 
brinda cooperacion di mi- 
nisterio caminda cu por. 


Corchon na candela den cel na Huis 
van Bewaring 
Minister Arends a reuni cu 
Criadornan di Bestia 

W I L L E M S TA D — 
Djabièrnè último, perso- 
nal di reshèrshi a detené 
un dama relashoná ku 
maltrato. 
Detenshon di e sos- 
pechoso R.F.J. di 63 aña 
di edat nase na Kòrsou ta 
enkonekshon ku un de- 
nunsia ku un miembro di 


famia a hasi kontra propi- 
etario di un kas di kuido si- 
tuá riba Andres Belloweg. 
For di deklarashon di 
tantu e miembro di famia 
komo e pashènt a sali na kla 
durante di investigashon, 
ku e pashènt tabata wòrdu 
maltratá dor di gerensia i/o 
personal di e instituto. 


Riba òrdu di fi skal di 
Ministerio Públiko a de- 
tené e dama propietaria di 
e kas di kuido alrededor di 
10.35’or na e instituto en 
kestion. 
A present’é dilanti di 
un fi skal ouksiliar ku a 
ordená kontinuashon di e 
investigashon. 


W I L L E M S T A D - - 
Djaluna 5 di sèptèmber 
último, a duna inisio na 
e proyekto di kursonan 
di kapasitashon A i B pa 
konduktornan di taksi, bus 
chikitu i tambe `tourwa- 
gen`. 
Tabata 
kulminashon 
di un período intenso di 


trabounan duru pa por a 
logra e akuerdonan nesesa- 
rio pa por ofresé e kursonan 
aki despues di algun aña. 
Mirando e nesesidat i 
importansia di e kursonan i 
tambe e balor di e konduk- 
tornan di taksi, bus i `tour- 
wagen` den komunidat, 
ministerio di VVRP mesora 


Ministerio VVRP a inisiá 
kursonan kapasitashon 


Detenshon relashoná ku maltrato 


WILLEMSTAD—Den 
siman tras di lomba 3 di 
e 4 kontratistanan a fi rma 
i risibí nan `opdrachtbrief 
`pa bai asfaltá karetera nan 
di Kòrsou. 
E di 4 tin ku kaba di en- 
tregá algun dokumento in- 
dispensabel promé ku e por 
haña su `opdrachtbrief`. Si 
e no entregá esaki, e no ta 


bini mas na remarke pa e 
trabou.. 
Minister Cooper di Pla- 
nifi kashon Urbano a gradisí 
minister di fi nansa Javier 
Silvania pa su sosten den e 
parti fi nansiero. 
For di awor minister 
Cooper ta pidi despensa pa 
e inkontinensia ku traha- 
mentu por trese kuné. 


Trabounan di asfaltá kaminda 
ta bai kuminsá 


a inisiá e proseso pa por 
trese e kursonan bèk i asina 
halsa tambe e nivel den sek- 
tor di transporte públiko. 
Minister Copper a splika 
ku pa e aña aki lo tin sola- 
mente un trayekto pero pa 
2023 lo tin dos den luna di 
mei i sèptèmber). 


W I L L E M S TA D - - 
Kontinuando ku inves- 
tigashon den un kaso di 
ladronisia ku a tuma lugá 
dia 5 di sèptèmber último, 
polis a realisá un deten- 


shon. Djabièrnè 9 di sèp- 
tèmber 2022 alrededor di 
08.30’or, a detené e hòmber 
sospechoso L.J.H.K., nase 
na Kòrsou di 25 aña di edat. 
E detenshon a tuma lugá 


na Warda di Polis Mon- 
taña. A presentá e sos- 
pechoso dilanti un fi skal 
ouksiliar ku a ordená su 
enkarselamentu pendiente 
di mas investigashon. 


Detenshon relashoná 
ku ladronisia 

KRALENDIJK--Ku 
viktoria di 4-3 riba SV Es- 
trellas djabièrnè último den 
partido ku a tuma lugá 8or 
anochi den Stadion Anto- 
nio Trenidad na Rincon den 
oranan di anochi, e ekipo 
di SV Uruguay di Antriòl 
Pariba, ta logra su promé 3 
puntonan di plei-òf Buèlta 
Seis kampionato 2022 di 
futbòl di nos isla. 
T’asina 
ku 
djabièrnè 
último fecha 9 sèptèmber 
2022, tabatin partido nr.9 di 
plei-òf Buèlta Seis kampio- 
nato 2022 di futbòl di nos 
isla, esaki entre e ekiponan 
SV Uruguay di Antriòl Pa- 
riba i SV Estrellas di Nort 


Saliña. 
Promé mitar di e partido, 
SV Uruguay a bai dilanti 
1-0 na di 14 minüt di e par- 
tido, esaki ku gol di Juan 
Mendoza. 
Na di 39 minüt di e par- 
tido, Javier Martha ta em- 
patá e partido 1-1. 
Na di 45+ minüt, Jur- 
neth Clara ta hasi e partido 
2-1 na fabor di SV Uru- 
guay, skor tambe ku e par- 
tido a parti na dos kuné pa 
sosiegu reglamentario di e 
partido. 
Di dos mitar di e partido, 
SV Uruguay ta amplia ben- 
taha na 3-1 ku gol di Jurven 
Clara. 


Na di 54 minüt di e par- 
tido, John Salgado ta anotá 
pa SV Estrellas kòrta ben- 
taha na 2-3. 
Na di 80 minüt di e par- 
tido, SV Uruguay ta am- 
plia entaha na 4-2 ku gol di 
Miguel Angel Valenzuela. 
Na di 90+ minüt, John 
Salgado ta skor su di dos 


Ku viktoria di 4-3 riba SV Estrellas 
SV Uruguay ta logra su promé 3 puntonan 
di plei-òf 


gol di e partido, pa su ekipo 
kòrta bentaha na 3-4. 
Skor fi nal di e partido ta 
4-3 na fabor di SV Uruguay 
ku e resultado aki ta logra 
tambe su promé 3 puntonan 
di e plei-òf Buèlta Seis. 
Rèfri ku a dirigí e par- 
tido aki ta Cassius Coffi e. 
Un total di 208 fanátiko 


a paga pa mira e partido, 
loke ta bon pa 139 adulto, 
36 mucha, 33 fanátiko riba 
60 aña. Un danki di parti 
FFB ta bai na e fanátikonan 
ku a paga pa mira e partido. 
Riba potrètnan rèfrinan 
ku a dirigí e partido, e eki- 
ponan i tambe outornan di e 
golan den e partido. 


20 
Djaluna 12 sèptèmber 2022 
20 


KRALENDIJK 
– 
Djabièrnè atardi lat a drenta 
notifi kashon na warda di 
polis tokante un aksidente 
na Kaya Nikiboko Súit. Un 
trùk a kore drenta un kurá 
di kas. No tabatin herido, 
pero sí basta daño material, 


di mes tambe sustu. 
No tabata posibel pa e 
mesun dia saka e trùk for di 
kurá dje kas. Esaki a eksigí 
hopi trabou i uso di ekipo 
pisá. Esei a sosodé djasabra 
den dia, manera por mira 
riba e fotonan. 


Trùk a kore drenta kurá di kas 


K R A L E N D I J K - 
-Despues ku kampionato 
2022 di biliart Bola-8 a 
ranka sali djaweps último 
8 sèptèmber 2022 den sala 
di biliart di Kompleho De- 
portivo Jorge Nicolaas na 
Kaya Amsterdam, e kam- 
pionato ta sigui djamars 
awó 13 di sèptèmber 2022 
ku otro partido. 
Pa djamars awó mitar 
di ocho anochi, ta toka 
turno na e ekiponan Mas- 
tertouch i La Tropicana pa 
enfrentá otro den e di dos 
partido di e kampionato. 
Despues di e partido 
aki, e kampionato ta sigui 
djaweps awó 15 di sèptèm- 


ber 2022 ku otro partido 
mitar di ocho anochi den 
sala di biliart di Kompleho 
Deportivo Jorge Nicolaas. 
Pa djaweps awó ta en- 
frentá otro e ekiponan Az- 
teca i Mastertouch. 
E partidonan e siman 
aki ta primintí di bira tre- 
mendo partidonan di bili- 
art Bola-8 di nos isla. 
Na e fanatikada un in- 
vitashon pa presensiá e 
partidonan aki di kampio- 
nato biliart bola-8 di nos 
isla, loke ta sirbi komo 
apoyo pa nos biliaristanan 
den e kampionato. 
Éksito na e ekiponan 
den e kampionato. 


Mañan anochi Mastertouch 
vs La Tropicana 


